Prime Willow-JeanWILLOW-JEAN PRIME (Labour): E Te Māngai o Te Whare tēnā koe. E hiahia ana au ki te kōrero e pā ana ki tētahi atu kaupapa rerekē atu i tērā amuamu i tērā taha. I roto i ngā rua wiki kua pahure ake nei i tāwāhi ahau i Amerika mō tētahi whakawhitiwhitinga me ngā tōrangapū. I taua wā ko Te Wiki o te Reo Māori i konei i Aotearoa nei nā ka pōuri tōku ngākau kāhore ahau i konei i taua wiki ki te whakanui i tō tātou reo rangatira arā Te Reo Māori engari kua whai wāhi ahau i te rā nei ki te tū ki te kōrero. Ko ngā kaupapa kōrero māku i tēnei rā tuatahi ko Te Wiki o te Reo Māori tuarua ko te tūhuratanga o tērā tohu maharatanga mō ngā pakanga i roto i Aotearoa nei tuatoru ko te whakaako i te hitoria i roto i ō tātou kura nā te mea he wiki nui tērā i ahau i tāwāhi. E whakapono ana ahau ko Te Mahuru Māori tēnei he kaupapa mō te kōrero Māori mō te katoa o Hepetema o Mahuru engari e whakapono ana ahau kia kaha tātou ki te kōrero Māori i ngā wā katoa i ngā wāhi katoa ia rā o te tau. Ko ahau tēnei e tū ana ki te kōrero i tēnei rā. Kātahi anō ka puta mai i tētahi kōrero i te tatauranga arā te census kātahi anō ka puta mai. E tino harikoa ana ahau te kite kua piki ake te nama o ngā tāngata e mōhio ana ki te kōrero Māori e kōrero Māori ana i te 35000 tāngata. I te tau 2013 neke atu i te 150000 tāngata e mōhio ana ki te kōrero Māori engari i tērā tau 2018 kua piki te nama ki te 185000 tāngata e kōrero Māori ana. Nō reira e mihi ana ki a tātou katoa e kaha nei ki te ako ki te kōrero i tō tātou reo. Koirā te moemoeā o ō tātou tūpuna rātou i tono mai tētahi petihana ki Te Whare Pāremata nei kia whakanuia tātou i tō tātou reo rangatira. E hiahia ana ahau ki te mihi ki tēnei kāwanatanga anō hoki. Kua puta tētahi rautaki whakarauoratanga o Te Reo Māori arā ko Te Maihi Karauna tērā mō mātou o te kāwanatanga engari he kaupapa mō Aotearoa whānui. Ko te tūmanako kia kotahi miriona tāngata e mōhio ana ki te kōrero Māori i te tau 2040. He moemoeā tēnā. He mea nui tēnā. Ko tēnei kāwanatanga e hoatu ana i ngā moni e tautoko ana i ngā kaupapa kia tutuki tērā moemoeā. Tuarua ko Te Ahu o te Reo Māori. I puta tērā whakataunga a te Hōnore Kelvin Davis kia akiaki ētahi o ngā kaiako ngā tāngata ki te ako i Te Reo kia taea e rātou te whakaako i Te Reo rangatira i roto i ngā kōhanga reo ngā kōhanga Pākehā me kī anō hoki me ngā kura. Ko tētahi atu kaupapa i hoatu te 32 miriona taara ki ngā kōhanga reo. I puta mai te riopoata o te Rōpū Whakamana i Te Tiriti o Waitangi hei reira ētahi kōrero i āta tirohia e tēnei kāwanatanga tērā ripoata i noho tahi me te kōrero ki ngā mema o Te Rōpū o Te Kōhanga Reo nā ka hoatu he tīmatanga noa iho tēnei te 32 miriona taara. I roto i te wā kei ahau e hiahia ana ahau ki te mihi ki tēnei Whare kātahi anō ka puta mai tēnei tohu maharatanga i roto i tēnei Whare mō ngā pakanga i roto i Aotearoa nei kei waenganui i Ingarangi a Te Karauna me ngā Māori anō hoki. Ko ahau tētahi o ngā uri o ērā pakanga nō reira ka nui te mihi ki a koutou i reira i taua wā mō tēnei tohu. Te mea whakamutunga i tino harikoa taku ngākau ōku taringa te rongo kātahi anō ka whakatau tēnei kāwanatanga ka whakaako tō tātou hitori o Aotearoa i roto i ngā kura i mua i te tau 2022. Nō reira tēnā tātou katoa.[Thank you Madam Speaker.I wish to speak of an issue which is different from the complaint emanating from that side over there.In these past two weeks I have been overseas in America for a political exchange. During that time we had Māori Language Week here in New Zealand and I was very sad that I wasn't here that week to celebrate our first language that is the Māori language but at least I have the opportunity today to stand and speak.The topics that I shall speak about today are firstly Māori Language Week secondly the unveiling of the plaque commemorating the New Zealand Wars and thirdly the teaching of history in our schools because it really was a momentous week while I was away overseas.I believe that this is Mahuru Māori where the idea is to speak Māori for the whole of September but I believe that we ought to be staunch advocates of speaking Māori all the time wherever we are every day of the year just as I am doing standing and speaking Māori today. Information deriving from the census has just been released. I am really happy to see that there has been an increase by 35000 in the number of Māori speakers who are actually speaking Māori. In 2013 there were around 150000 people who could speak Māori but last year in 2018 that number had risen to 185000 Māori speakers. Therefore I congratulate all of us who have committed to learning and to speaking our language. That was the dream of our forebears those who brought a petition to this Parliament so that we might afford our Māori language its rightful place of honour.I also wish to congratulate this Government. The strategy for the revitalisation of the Māori language has been published by Te Maihi Karauna which operates on behalf of the Government but this is a matter for the whole of New Zealand. The aspiration is to have one million people able to speak Māori by the year 2040. That is the dream. It is important. This Government is allocating funds to support initiatives which will turn the dream into reality.Secondly Te Ahu o te Reo Māori. The initiative advanced by the Hon Kelvin Davis encourages teachers and other people to learn Māori so that they can use it in kōhanga reo English medium early childhood centres and schools. I mention too the $32 million given to kōhanga reo. On the publication of the Waitangi Tribunal report the Government took on board some of the recommendations of the report and had discussions with members of the Kōhanga Reo National Trust resulting in the $32 million which is just the beginning.In the time I have left I wish to congratulate this House on the commemoration plaque which has just been unveiled in this House which acknowledges the New Zealand Wars between England the Crown and Māori. I am one of the descendants from those wars; therefore I acknowledge those of you who were there for this plaque unveiling.Finally I am delighted to hear that this Government has recently decided that New Zealand history will be a compulsory subject in schools by 2022.Thank you all.]